                                                                                                     č. j.             /             /OŽP      

ZMLUVA  O  DIELO
Zmluvné strany:

Objednávateľ:
Mesto Nitra

so sídlom: Štefánikova trieda 60, 950 06 Nitra

zastúpenie: Marek Hattas, primátor mesta




bankové spojenie: SLSP, a.s.
číslo účtu IBAN: SK 0409000000005028001139
IČO : 00 308 307

DIČ: 2021102853

IČ DPH: SK2021102853

Zhotoviteľ:

.................................

                                   so sídlom: 

                                   zastúpenie: 

                                   bankové spojenie: 

                                   číslo účtu IBAN: 

                                   IČO:
                                   DIČ: 

                                   IČ DPH: 
Preambula
     Podkladom pre uzavretie tejto zmluvy je úspešný návrh zhotoviteľa predložený ako výsledok obstarania zákazky s nízkou hodnotou v zmysle § 117 zákona č. 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov s názvom: „Fit park – Zoborské jazierko VMČ 6“. 
Čl. 1

Predmet zmluvy
1. Predmetom tejto zmluvy je „realizácia Fit parku pri Zoborskom jazierku“ v rozsahu zhotovenia Fit parku v zmysle zmluvne dohodnutých podmienok, technickej špecifikácie vo výzve na predloženie cenovej ponuky a cenovej ponuky zhotoviteľa zo dňa .................., ktorá tvorí Prílohu č. 1 tejto zmluvy. 

2. Plnením podľa tejto zmluvy sa rozumie dodanie všetkých materiálov a poskytnutie služieb a vykonanie všetkých prác nutných k riadnemu plneniu predmetu zmluvy. Všetky práce a  služby súvisiace s predmetom plnenia podľa tejto zmluvy sú zahrnuté v cene určenej touto zmluvou.

3. Miestom plnenia je Jazerná ulica v Nitre, parcela číslo 1143/1, k.ú. Zobor – podľa v       Prílohe č. 2 tejto zmluvy vyznačenej lokalizácie rozmiestnenia jednotlivých stanovíšť.

4.    Predmet zmluvy bude financovaný z vlastných zdrojov verejného obstarávateľa.
Čl. 2
Čas plnenia

1. Plnenie v celom rozsahu podľa tejto zmluvy sa uskutoční nasledovne:

začatie plnenia:
  odo dňa nadobudnutia účinnosti zmluvy,
ukončenie plnenia:  do 31. mája 2022. 
2. Objednávateľ sa zaväzuje predmet plnenia za podmienok dohodnutých v tejto zmluve prevziať a zaplatiť dohodnutú cenu.
3. Zhotoviteľ zodpovedá za dodržanie dohodnutých termínov.
4. Termíny zhotovovania diela sa predlžujú o dobu trvania nasledovných prekážok:

4.1.priemerná denná teplota v mieste vykonávania diela bude podľa údajov Slovenského hydrometeorologického ústavu nižšia ako – 5 °C viac ako 3 po sebe nasledujúce dni

4.2. pretrvávajúce dažde viac ako 3 po sebe nasledujúce dni

4.3. iná prekážka nezávislá od vôle zhotoviteľa, ktorá mu bráni vo vykonávaní diela, ak nemožno rozumne predpokladať, že by zhotoviteľ túto prekážku alebo jej následky mohol odvrátiť alebo prekonať, ani že by v čase vzniku jeho záväzku vykonať dielo túto prekážku mohol predvídať. O výskyte prekážky podľa tohto bodu 4.3 je zhotoviteľ povinný bezodkladne informovať objednávateľa.

V prípade, že dôvodom nedodržania termínu plnenia bude niektorá z vyššie uvedených prekážok, zhotoviteľ je povinný výskyt prekážky náležite zdokumentovať a objednávateľovi preukázať.  

5. Zhotoviteľ najmenej 5 pracovných dní pred plánovaným ukončením predmetu zmluvy oznámi objednávateľovi svoju pripravenosť plniť.
                                                                                     Čl. 3
Cena za plnenie 

1. Cena za celé plnenie predmetu tejto zmluvy uvedeného v čl. 1 ods. 1 a  je stanovená dohodou zmluvných strán v súlade s § 3 zákona č. 18/1996 Z. z. o cenách  v znení neskorších zmien a doplnkov na základe písomnej cenovej ponuky zhotoviteľa.

Celková cena za predmet zmluvy bez DPH:   ................. €
DPH vo výške     20 %:
             
  ..................€

Celková cena za predmet zmluvy s DPH: 
  .................. €
Celková cena s DPH v € slovom: ....................................................
2.  
Cena diela je dohodnutá ako maximálna cena, obsahuje všetky náklady a zisk zhotoviteľa nevyhnutné  k riadnemu a   včasnému zrealizovaniu diela. Obsahuje aj predpokladané náklady vzniknuté vývojom cien v národnom hospodárstve, a to až do doby ukončenia diela podľa zmluvy. 
3. 
V cene diela sú zahrnuté všetky náklady potrebné na riadne zhotovenie diela, t. j. najmä:

3.1. dopravné a materiálové náklady, colné a špedičné poplatky
3.2.
náklady spojené so samotným zhotovením, alebo montážou diela, prípravnými a ukončovacími prácami, vrátane výkonov špecialistov

3.3.
náklady spojené s uskutočnením potrebných skúšok, alebo kontrolných meraní, ak budú potrebné

3.4.  náklady na zabezpečenie bezpečnosti a ochrany zdravia pri práci

3.5.  náklady na odber všetkých druhov energií potrebných pri zhotovovaní diela

3.6.  náklady na vybudovanie zariadenia staveniska a prípojok  

3.7. náklady na čistenie stavby a staveniska a likvidáciu odpadov, pričom zhotoviteľ zodpovedá za čistotu a poriadok na v mieste realizácie rekonštrukčných prác. Zhotoviteľ na vlastné  náklady bude priebežne odstraňovať odpady, ktoré sú výsledkom jeho činnosti.

3.8. 
náklady vynaložené na odstraňovanie vád a drobných nedostatkov diela
3.9. pravidelné čistenie priľahlej komunikácie a chodníka, pokiaľ dôjde pri prácach k jej znečisteniu

3.10.
denné bezpečnostné zabezpečenie staveniska po skončení prác, najmä označenie zábradlím a farebnými páskami a tabuľkami so zákazom vstupu, aby sa predišlo možným úrazom 

3.11. náklady  spojené s tým, že každá fitness zostava musí mať certifikát na STN EN 16 630 

3.12. náklady súvisiace so zabezpečením všetkých dokladov potrebných na odovzdanie

         plnenia
3.13. náklady na odvoz vykopanej zeminy (napr. na skládku Nový Tekov)

3.14.
náklady spojené s úpravou okolitého terénu do pôvodného stavu po realizácii detského ihriska 

4. 
Za  správnosť kalkulácie zodpovedá zhotoviteľ. Za práce naviac sa nepovažujú práce, ktoré zhotoviteľ opomenul zahrnúť do kalkulácie zhotoviteľa alebo neboli uvedené vo výkaze výmer a zhotoviteľ na ne neupozornil pred podpisom zmluvy, hoci so zadaným dielom súvisia, alebo práce uložené správnymi orgánmi ako dôsledok nekvalitného vykonania  prác. Zhotoviteľ po dôkladnom zvážení rozpočtu a príslušnej dokumentácie prehlasuje, že je schopný zhotoviť dielo za cenu dohodnutú v tejto zmluve. 

5. 
Rozpočet prác spracovaný zhotoviteľom je neoddeliteľnou súčasťou zmluvy        priložený v prílohe tejto zmluvy. 

Čl. 4
Energie

1. Objednávateľ nezabezpečuje pre zhotoviteľa zdroj pitnej vody, zdroj energie pre rekonštrukciu, zariadenie staveniska, depóniu zeminy a skládkovanie odpadov, ktoré sú výsledkom jeho činnosti. Tieto si zabezpečí zhotoviteľ na vlastné náklady. Rozsah zariadenia staveniska je na zhotoviteľovi, avšak zhotoviteľ výhradne sám zodpovedá za to, že stavenisko bude spĺňať požiadavky platných právnych predpisov.  
2. Zhotoviteľ na vlastné náklady uhradí všetky energie spotrebované pri rekonštrukcii a zabezpečí si dočasné zriadenie prípojok a meračov. Po skončení diela vybudované prípojky odstráni v lehote vypratania staveniska a komunikácie alebo zeleň dá do pôvodného stavu. 

Čl. 5
Platobné podmienky

1. Objednávateľ neposkytuje zálohovú platbu.
2. Objednávateľ uhradí celkovú cenu  na základe faktúry vystavenej zhotoviteľom najskôr ku dňu podpísania preberacieho protokolu, ktorým bude prevzaté celé dielo objednávateľom. 

3. Splatnosť faktúry je 14 dní odo dňa jej doručenia objednávateľovi. Za deň úhrady sa považuje deň odpísania finančnej čiastky z účtu objednávateľa v prospech účtu zhotoviteľa.

4. Faktúra musí mať náležitosti daňového dokladu.
Čl. 6
Bezpečnosť a ochrana zdravia pri práci

1. Zhotoviteľ v plnom rozsahu  zodpovedá za prijatie potrebných bezpečnostných opatrení    a za dodržanie predpisov BOZP a PO v zmysle zákona č. 124/2006 Z. z. o bezpečnosti     a ochrane zdravia pri práci v platnom znení, Vyhlášky Ministerstva práce, sociálnych vecí     a rodiny Slovenskej republiky č. 147/2013 Z. z., ktorou sa ustanovujú podrobnosti na      zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností a zákona č. 314/2001 Z. z. o ochrane pred požiarmi v platnom znení. 

2.
Počas plnenia predmetu zmluvy budú všetci pracovníci zhotoviteľa nosiť pracovné oblečenie, pracovnú obuv + predpísané pracovné pomôcky.

3.
Miesto výkonu prác musí byť počas prác až do plnohodnotného ukončenia dostatočne farebne vyznačené farebnými páskami, tabuľkami so zákazom vstupu, aby sa zabránilo vstupu osôb na stavenisko a predišlo sa možným úrazom.
4.  V prípade zistenia archeologického nálezu pri zemných a výkopových prácach musí nálezca alebo     osoba zodpovedná za vykonávanie prác podľa ustanovenia § 40 ods. 2 a 3 pamiatkového zákona      oznámiť nález najneskôr na druhý pracovný deň Krajskému pamiatkovému úradu Nitra a nález      ponechať bezo zmeny až do obhliadky Krajským pamiatkovým úradom Nitra alebo  ním      poverenou odborne spôsobilou osobou, najmenej však tri  pracovné dni odo dňa ohlásenia. Do      vykonania obhliadky je nálezca povinný vykonať všetky nevyhnutné opatrenia na záchranu     nálezu, najmä zabezpečiť ho proti poškodeniu, znehodnoteniu, zničeniu a odcudzeniu.      Archeologický nález môže vyzdvihnúť a premiestniť z pôvodného miesta a z nálezových súvislostí
     iba oprávnená osoba metódami archeologického výskumu.
5. Po vytýčení inžinierskych sietí je zhotoviteľ povinný osadiť jednotlivé prvky (fitness zostavy, oplotenie, mobiliár a pod.) diela tak, aby bol dodržaný odstup týchto prvkov od podzemných inžinierskych sietí min. 2 m. K vytýčeniu stavby je potrebné prizvať zástupcu Mestského úradu Nitra - Odboru životného prostredia.
Čl. 7
Prechod vlastníckeho práva

     Objednávateľ nadobudne vlastnícke právo k dodanému dielu dňom úhrady faktúry.
Čl. 8
Odovzdanie a prevzatie plnenia

1. Dodávka predmetu zmluvy sa považuje za splnenú až okamihom podpísania preberacieho protokolu obidvomi zmluvnými stranami. 
2. Objednávateľ sa zaväzuje predmet plnenia odovzdávaný bez vád a za splnenia podmienok dohodnutých v tejto zmluve prevziať a zaplatiť dohodnutú cenu.
3. Objednávateľ nie je povinný predmet zmluvy prebrať, ak má vady alebo nespĺňa podmienky stanovené touto zmluvou. 
4. Zhotoviteľ je povinný odstrániť vady a nedostatky zistené pri preberacom konaní do 5 dní od ich zistenia, najneskôr však do uplynutia dodacej lehoty, inak je v omeškaní a objednávateľ je voči nemu oprávnený uplatniť sankcie podľa článku 10.
5. Zhotoviteľ k preberaciemu konaniu pripraví:

- certifikát o zosúladení jednotlivých fitness zostáv s STN EN 16 630 

- prevádzkový poriadok údržby.
Uvedené doklady musia byť v slovenskom jazyku. Bez uvedeného dokladu sa nepovažuje dielo za ukončené a schopné užívania.

6. Zhotoviteľ písomne oznámi objednávateľovi pripravenosť na odovzdanie diela  najneskôr 5 dní pred termínom, kedy by malo byť dielo pripravené na odovzdanie. 

7. V prípade odmietnutia potvrdenia protokolu o preberaní prác objednávateľom z dôvodu, že predmet zmluvy nebol vyhotovený riadne alebo v súlade  s ustanoveniami tejto zmluvy, považuje sa predmet zmluvy za neodovzdaný.

8.   
Funkciu stavebného dozoru (technického dozoru investora – TDI) bude vykonávať: ......... ..........................., číslo osvedčenia : ..................                                     
Čl. 9
Záručná doba
1. Zhotoviteľ zodpovedá za kvalitu predmetu zmluvy podľa všeobecne záväzných platných právnych predpisov a v zmysle tejto zmluvy po stránke jeho úplnosti, prevádzkovej spôsobilosti a spoľahlivosti v záručnej dobe 120 mesiacov na hnilobu dreva a dopadové plochy, 60 mesiacov na konštrukcie a ostatné prvky a doplnky. Záručná doba začína plynúť dňom odovzdania diela objednávateľovi.
2. Zhotoviteľ sa zaväzuje počas záručnej doby bezplatne odstrániť vzniknuté poruchy a vady predmetu zmluvy do 3-och pracovných dní od ich nahlásenia emailom alebo listom zhotoviteľovi.
3. V prípade, že vada nebude odstránená v čase podľa predchádzajúceho odseku, zhotoviteľ zabezpečí bezplatne náhradný tovar.

4. Záručné povinnosti zhotoviteľa sa nevzťahujú na poškodenie neodborným zásahom zo strany objednávateľa a na vady a poruchy spôsobené úmyselným poškodením alebo zásahom treťou osobou.

Čl. 10
Sankcie
1. V prípade nedodržania termínu plnenia predmetu zmluvy, je zhotoviteľ povinný zaplatiť objednávateľovi zmluvnú pokutu vo výške 0,05% z ceny predmetu zmluvy bez DPH za každý začatý deň omeškania, ktorá sa od 15. dňa omeškania vrátane zvyšuje na 0,2% z ceny predmetu zmluvy bez DPH.

2. Ak sa zhotoviteľ dostane do omeškania o viac ako 30 dní, objednávateľ je oprávnený od tejto zmluvy odstúpiť.

3. V prípade, že objednávateľ neuhradí fakturovanú platbu včas a riadne, je povinný zhotoviteľovi zaplatiť úrok z omeškania vo výške 0,05% z dlžnej sumy za každý deň omeškania.

4. V prípade nedodržania ustanovenia čl. 9 ods. 2, uhradí zhotoviteľ objednávateľovi zmluvnú pokutu 0,02% z celkovej ceny predmetu zmluvy bez DPH (vrátane DPH) za každý začatý deň omeškania.

5. Povinná zmluvná strana sa zaväzuje zaplatiť zmluvnú pokutu do 30 dní odo dňa výzvy oprávnenej strany.

Čl. 11
Záverečné ustanovenia
1. Táto zmluva je vyhotovená v 4 exemplároch, z ktorých zhotoviteľ obdrží 1 vyhotovenie a objednávateľ 3 vyhotovenia.

2. Meniť alebo dopĺňať text tejto zmluvy je možné len formou písomných dodatkov, ktoré budú platné ak budú riadne potvrdené a podpísané zástupcami oboch zmluvných strán. Dodatky musia byť vyhotovené v rovnakom počte ako táto zmluva.
3. Táto zmluva je uzatvorená a nadobúda platnosť dňom podpisu oboma zmluvnými stranami.

4. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení

a) Mesto Nitra zverejní na webovom sídle mesta, alebo

b) ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
5. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka). Zmluvné strany vyhlasujú, že si zmluvu prečítali, jej obsahu a záväzkom z nej vyplývajúcim porozumeli a keďže táto obsahuje ich skutočnú, vážnu a slobodnú vôľu na znak súhlasu s jej obsahom ju podpisujú. 
6. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
7. Zmluvné strany vyhlasujú, že si zmluvu prečítali, jej obsahu a záväzkom z nej vyplývajúcim porozumeli a keďže táto obsahuje ich skutočnú, vážnu a slobodnú vôľu na znak súhlasu s jej obsahom ju podpisujú.

     V ..................... dňa ...............



V  Nitre dňa .......................
       Za zhotoviteľa :




 
Za objednávateľa:

___________________



  ___________________
                                                 

             
 Marek Hattas
                                                   
                              primátor mesta Nitry

